b'\n_START_ARTICLE_\nAbington Piggotts\n_START_SECTION_\nHistorie\n_START_PARAGRAPH_\nSognet Abington Pigotts dekker et areal p\xc3\xa5 501 hektar, bortimot sirkul\xc3\xa6rt i form og omgitt av sognene Shingay, Wendy, Bassingbourn, Litlington, og Steeple Morden. Grensene f\xc3\xb8lger i stor grad mindre elver og bekker._NEWLINE_Det har blitt avdekket spor fra en bosetning fra tidlig jernalder som dekket rundt 20 acre rundt 800 meter nordvest for kirken, og dette omr\xc3\xa5det var fortsatt bosatt inn i romersk tid. Keramikk fra angelsaksisk tid har blitt i n\xc3\xa6rheten av dette stedet._NEWLINE_I tidlig middelalder var Abington tidvis listet som en grend til sin s\xc3\xb8rlige nabo Litlington, det til tross for at den hadde sin egen kirke fra minst \xc3\xa5r 1200._NEWLINE_Landsbyen var omtalt som Abintone i Domesday Book for 1086. Navnet Abington er avledet fra betydningen \xc2\xabAbbas eiendom\xc2\xbb, at en person ved navn Abba som eide stedet. I middelalderen ble stedet ulikt kjent som Abington by Shingay etter sin nabolandsby, og Abington in the Clay fra tyngden av sitt jordsmonn (clay betyr leire), og s\xc3\xa5ledes for \xc3\xa5 adskille den fra kommunen The Abingtons (flertallsbetegnelsen er grunnet at kommunen best\xc3\xa5r av to landsbyer; Little Abington og Great Abington) i s\xc3\xb8r\xc3\xb8st i Cambridgeshire. Landsbyen ble Abington Piggotts, dagens stedsnavn, i l\xc3\xb8pet av 1600-tallet. Den fikk da navn etter familien Pykot eller Pigott som eide godset p\xc3\xa5 stedet fra 1400- til 1800-tallet.'